CELEX: C2004/106/47
Language: el
Date: 2004-04-30 00:00:00
Title: Υπόθεση C-111/04 P: Αίτησηαναιρέσεως της Adriatica di Navigazione SpA, της 3ης Μαρτίου 2004 (τηλεομοιοτύπηματης 25ης Φεβρουαρίου 2004), κατά της αποφάσεως που εξέδωσε στις 11Δεκεμβρίου 2003 το πέμπτο τμήμα του Πρωτοδικείου των Ευρωπαϊκών Κοινοτήτωνστην υπόθεση T-61/99, Adriatica di Navigazione κατά Επιτροπής των ΕυρωπαϊκώνΚοινοτήτων.

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/27
            
         Αίτηση αναιρέσεως της Adriatica di Navigazione SpA, της 3ης Μαρτίου 2004 (τηλεομοιοτύπημα της 25ης Φεβρουαρίου 2004), κατά της αποφάσεως που εξέδωσε στις 11 Δεκεμβρίου 2003 το πέμπτο τμήμα του Πρωτοδικείου των Ευρωπαϊκών Κοινοτήτων στην υπόθεση T-61/99, Adriatica di Navigazione κατά Επιτροπής των Ευρωπαϊκών Κοινοτήτων.
   (Υπόθεση C-111/04 P)
   (2004/C 106/47)
   Η Adriatica di Navigazione SpA, εκπροσωπούμενη από τους δικηγόρους Mario Siragusa και Francesca Maria Moretti, άσκησε στις 3 Μαρτίου 2004 ενώπιον του Δικαστηρίου των Ευρωπαϊκών Κοινοτήτων αναίρεση κατά της αποφάσεως που εξέδωσε στις 11 Δεκεμβρίου 2003 το πέμπτο τμήμα του Πρωτοδικείου των Ευρωπαϊκών Κοινοτήτων στην υπόθεση T-61/99, Adriatica di Navigazione κατά Επιτροπής των Ευρωπαϊκών Κοινοτήτων.
   Η αναιρεσείουσα ζητεί από το Δικαστήριο:
   
               1.
            
            
               να μεταρρυθμίσει την αναιρεσιβαλλόμενη απόφαση, καθόσον δεν δέχεται ότι ο εσφαλμένος ορισμός της σχετικής αγοράς είχε αρνητικές επιπτώσεις επί της Adriatica, και να αναγνωρίσει ότι στην εν λόγω εταιρία καταλογίσθηκε αδικαιολογήτως η συμμετοχή της σε παράβαση την οποία δεν διέπραξε, αφού η εν λόγω παράβαση αφορά δρομολόγιο που δεν εκτελούσε η εταιρία αυτή·
            
         
               2.
            
            
               να μεταρρυθμίσει την αναιρεσιβαλλόμενη απόφαση, καθόσον δεν δέχεται ότι η συνολική στάση της Adriatica, κατόπιν της συνεδριάσεως της 24ης Νοεμβρίου 1993, συνιστά αποστασιοποίηση ικανή να θεμελιώσει την απαλλαγή της από την ευθύνη για τη συμπαιγνία που της προσάπτεται·
            
         
               3.
            
            
               εφόσον δεχθεί το υπό 2 αίτημα, να μεταρρυθμίσει συνακόλουθα την αναιρεσιβαλλόμενη απόφαση, καθόσον προσδιορίζει τη διάρκεια της προσαπτόμενης στην Adriatica παραβάσεως, και να μειώσει την αντιστοιχούσα στη συμμετοχή της στην παράβαση διάρκεια·
            
         
               4.
            
            
               εφόσον δεχθεί το υπό 1 αίτημα, να μειώσει συνακόλουθα το πρόστιμο που το Πρωτοδικείο επέβαλε στην Αdriatica·
            
         
               5.
            
            
               εφόσον δεχθεί τα υπό 1, 2, 3 αιτήματα, να μειώσει συνακόλουθα το επιβληθέν στην Αdriatica πρόστιμο, λόγω της ήσσονος σοβαρότητας και της μικρότερης διάρκειας της παρανομίας που διέπραξε·
            
         
               6.
            
            
               επικουρικώς, και ανεξαρτήτως της τύχης των λοιπών αιτημάτων, να μεταρρυθμίσει την αναιρεσιβαλλόμενη απόφαση, καθόσον το Πρωτοδικείο υπολογίζει κατά τρόπο εσφαλμένο τη μείωση του επιβληθέντος στην Αdriatica προστίμου, και να προβεί σε περαιτέρω μείωση του προστίμου·
            
         
               7.
            
            
               να καταδικάσει την Επιτροπή στα δικαστικά έξοδα όλων των βαθμών δικαιοδοσίας.
            
         Λόγοι αναιρέσεως και κύρια επιχειρήματα:
   
               —
            
            
               Παράβαση του άρθρου 81 της Συνθήκης και εσφαλμένη εφαρμογή του νόμου όσον αφορά την εκτίμηση των επιπτώσεων που είχε για την Adriatica ο εσφαλμένος ορισμός της σχετικής αγοράς από την Επιτροπή.
            
         
               —
            
            
               Παράβαση του άρθρου 81 της Συνθήκης και εσφαλμένη εφαρμογή του νόμου όσον αφορά την εκτίμηση των στοιχείων που θεμελιώνουν την αποστασιοποίηση της Adriatica από την παράνομη συμπεριφορά.
            
         
               —
            
            
               Παράβαση του άρθρου 81 της Συνθήκης και του άρθρου 19 του κανονισμού 4056/86 (1) όσον αφορά τον προσδιορισμό της διάρκειας και της σοβαρότητας της καταλογιζόμενης στην Adriatica παραβάσεως.
            
         
               —
            
            
               Επικουρικώς, παράβαση του άρθρου 81 της Συνθήκης και του άρθρου 19 του κανονισμού 4056/86 και μη αιτιολόγηση του τρόπου καθορισμού του επιβληθέντος στην Adriatica προστίμου.
            
         
      (1)  ΕΕ L 378 της 31/12/1986, σ. 4.